258 
PIÈCES A L’APPUI. 
Je lui racitay mot à mot 
Ainsi que je l’eu retenu , 
Selon ce que esce dit m’ot 
Et que dessus est contenu. 
Se j’ay failli, ne soit tenu 
A mespris, je vous en supplie. 
A paine est personne acomplie. 
Et s’il y a riens tant soit peu 
Qui soit digne d’eslre en mémoire 
Et dont on doit estre repeu , 
On fera bien s’on le veult croire. 
Et qui vouldra de ceste ystoire. 
Que le nom point on ne vous cèle 
C’est le songe d’üne pücelie . 
(MS. de la Bibl. de Bourg. n° 9013.) 
J. 
Otitour. 
Cupido suis par mon tout seul povoir, 
Dieu des amours, prince de hault vouloir, 
Seigneur des eu ers qui désirent franchise, 
Qui de présent à chascun fais savoir 
Qu’il n’est vivant qui, sans moy, puist valoir ; 
Car Valeur est à mes deslroys submise; 
Dame Nature en ses faiz m’auctorise, 
Car je lui suis aidant en mainte guise, 
Quant je lui faiz ses enfans acoupler 
Par se tousiours accroislre et mieux peupler. 
Mon los, mon bruit, ma haulteur, ma puissance 
Ailleurs ne prent pareil en aliance ; 
Car sur toutes elle est incomparable; 
Mon nom florist en haulte reluisance, 
Renouveilant tousiours sa naisance 
Pour à tousiours estre au monde durable. 
Mon seul povoir est sans fin permanable, 
Partout s’estent mon règne tant louable, 
Et ma rigueur sera perpétuelle 
Jusqu’à la fin de vie naturelle 
Pour me servir chascun veult le mieulx faire; 
L’ung chante bien pour à sa dame plaire ; 
L’autre a plaisir à avoir beaux chevaux ; 
Ainsi je fais le monde contrefaire. 
Je fais rondeaulx et ballades parfaire, 
Je fais courir et faire maints grands saulls, 
Je fais fonder édifices bien haults, 
Je fais voler trompettes et chevaulx , 
Je fais donner bagues , robes et dons, 
Dont les donnans ont souvent faulx guerdons. 
Je fais faire, par le monde univers. 
Habits nouveaulx en façons trop divers ; 
Je fais souvent ces jolis corps estraindre ; 
Je fais porter ces chappelels tous vers, 
Bouquets garnis de très-amoureux vers, 
Et, en chantant, mainte fois la voix faindre ; 
Je fais pollir les visages et peindre ; 
Je fais chausser estroit et estroit ceindre; 
Je fais lever ces bonnets et atours 
Si haultement qu’ils ressemblent à tours. 
